ગુરૂવારે અમદાવાદના સાબરમતી એથલિટ ગ્રાઉન્ડ ખાતે વડાપ્રધાન નરેન્દ્ર મોદી અને જાપાનના વડાપ્રધાન શિન્ઝો આબેએ ભારતની પહેલી હાઇ સ્પીડ રેલ(બુલેટ ટ્રેન)નો શિલાન્યાસ કર્યો હતો. ત્યાર બાદ બંને વડાપ્રધાન ગાંધીનગર ખાતે મહાત્મા મંદિર સ્થિત દાંડી કુટિર પહોંચ્યા હતા. અહીં મહાત્મા ગાંધીની જીવનશૈલી અને તેમના જીવનપ્રસંગો અંગે પીએમ મોદીએ પીએમ શિન્ઝો આબેને માહિતી આપી હતી. ત્યાર બાદ બંને દેશના વડાપ્રધાને મહાત્મા મંદિર ખાતે ડેલિગેશન ટોકમાં ભાગ લીધો હતો.